|  |
| --- |
| Ovaj dokument sadrži odobrene informacije o lijeku za Jubbonti, s istaknutim izmjenama u odnosu na prethodni postupak koji je utjecao na informacije o lijeku (EMEA/H/C/005964/N/006).Više informacija dostupno je na internetskoj stranici Europske agencije za lijekove: <https://www.ema.europa.eu/en/medicines/human/EPAR/jubbonti> |

**PRILOG I.**

# SAŽETAK OPISA SVOJSTAVA LIJEKA

Ovaj je lijek pod dodatnim praćenjem. Time se omogućuje brzo otkrivanje novih sigurnosnih informacija. Od zdravstvenih radnika se traži da prijave svaku sumnju na nuspojavu za ovaj lijek. Za postupak prijavljivanja nuspojava vidjeti dio 4.8.

**1. NAZIV LIJEKA**

Jubbonti 60 mg otopina za injekciju u napunjenoj štrcaljki

**2. KVALITATIVNI I KVANTITATIVNI SASTAV**

Jedna napunjena štrcaljka sadrži 60 mg denosumaba u 1 ml otopine (60 mg/ml).

Denosumab je ljudsko monoklonsko IgG2 protutijelo proizvedeno u staničnoj liniji sisavaca (stanice jajnika kineskog hrčka) tehnologijom rekombinantne DNA.

Pomoćna tvar s poznatim učinkom

Ovaj lijek sadrži 47 mg sorbitola u jednom ml otopine.

Za cjeloviti popis pomoćnih tvari vidjeti dio 6.1.

**3. FARMACEUTSKI OBLIK**

Otopina za injekciju (injekcija).

Bistra do blago zamućena, bezbojna do blago žućkasta ili blago smećkasta otopina s pH vrijednošću između 4,9 i 5,5 i osmolalnošću 245 – 345 mOsm/kg.

**4. KLINIČKI PODACI**

**4.1 Terapijske indikacije**

Liječenje osteoporoze u žena u postmenopauzi i u muškaraca s povećanim rizikom od fraktura. Kod žena u postmenopauzi denosumab značajno umanjuje rizik od fraktura kralježaka, nevertebralnih fraktura te fraktura kuka.

Liječenje gubitka koštane mase povezano s hormonskom ablacijom u muškaraca s rakom prostate koji imaju povećani rizik od fraktura (vidjeti dio 5.1). U muškaraca s rakom prostate koji primaju hormonsku ablaciju, denosumab značajno umanjuje rizik od fraktura kralježaka.

Liječenje gubitka koštane mase povezano s dugotrajnom sistemskom terapijom glukokortikoidima u odraslih bolesnika koji imaju povećani rizik od fraktura (vidjeti dio 5.1).

**4.2 Doziranje i način primjene**

Doziranje

Preporučena doza denosumaba je 60 mg primijenjeno kao jedna supkutana injekcija u bedro, trbuh ili nadlakticu jedanput u svakih 6 mjeseci.

Bolesnici moraju biti odgovarajuće opskrbljeni kalcijem i vitaminom D (vidjeti dio 4.4).

Bolesnicima koji su liječeni lijekom Jubbonti treba dati uputu o lijeku i karticu s podsjetnikom za bolesnika.

Optimalno ukupno trajanje antiresorptivne terapije za osteoporozu (uključujući i denosumab i bisfosfonate) nije utvrđeno. Potreba za kontinuiranom terapijom treba se periodički procjenjivati na temelju koristi i potencijalnih rizika primjene denosumaba za svakog bolesnika pojedinačno, posebno nakon 5 ili više godina primjene (vidjeti dio 4.4).

*Starije osobe (dob ≥ 65)*

Nije potrebna prilagodba doze u starijih bolesnika.

*Oštećenje funkcije bubrega*

Nije potrebna prilagodba doze u bolesnika s oštećenjem funkcije bubrega (vidjeti dio 4.4 za preporuke vezane uz praćenje razine kalcija).

Nema dostupnih podataka u bolesnika s dugotrajnom sistemskom terapijom glukokortikoidima i s teškim oštećenjem funkcije bubrega (brzina glomerularne filtracije [engl. *glomerular filtration rate*, GFR] < 30 ml/min).

*Oštećenje funkcije jetre*

Sigurnost i djelotvornost primjene denosumaba nisu ispitivani u bolesnika s oštećenjem funkcije jetre (vidjeti dio 5.2).

*Pedijatrijska populacija*

Jubbonti se ne smije primjenjivati u djece u dobi < 18 godina zbog sigurnosnih rizika od ozbiljne hiperkalcijemije te moguće inhibicije rasta kosti i nicanja zubi (vidjeti dijelove 4.4 i 5.3). Trenutno dostupni podaci za djecu u dobi od 2 do 17 godina opisani su u dijelovima 5.1 i 5.2.

Način primjene

Za supkutanu primjenu.

Injekcije bi trebala davati osoba primjereno obučena za davanje injekcija.

Upute za uporabu, rukovanje i zbrinjavanje dane su u dijelu 6.6.

**4.3 Kontraindikacije**

Preosjetljivost na djelatnu tvar ili neku od pomoćnih tvari navedenih u dijelu 6.1.

Hipokalcijemija (vidjeti dio 4.4).

**4.4 Posebna upozorenja i mjere opreza pri uporabi**

Sljedivost

Kako bi se poboljšala sljedivost bioloških lijekova, naziv i broj serije primijenjenog lijeka potrebno je jasno evidentirati.

Dodatak kalcija i vitamina D

Odgovarajući unos kalcija i vitamina D važan je u svih bolesnika.

Mjere opreza pri uporabi

*Hipokalcijemija*

Važno je prepoznati bolesnike s rizikom za hipokalcijemiju. Prije započinjanja terapije, hipokalcijemija se mora korigirati odgovarajućim unosom kalcija i vitamina D. Preporučuje se kliničko praćenje razina kalcija prije svake doze i, kod bolesnika koji su predisponirani za hipokalcijemiju, unutar dva tjedna nakon početne doze. Ako se kod nekog bolesnika tijekom liječenja pojavi sumnja na simptome hipokalcijemije (vidjeti dio 4.8 za simptome), potrebno je izmjeriti razinu kalcija. Bolesnike treba potaknuti na prijavu simptoma koji ukazuju na hipokalcijemiju.

Nakon stavljanja lijeka u promet zabilježena je teška simptomatska hipokalcijemija (koja je rezultirala hospitalizacijom, događajima opasnim po život i smrtnim slučajevima). Iako se većina slučajeva pojavila u prvih nekoliko tjedana od početka liječenja, javljali su se i kasnije.

Istodobno liječenje glukokortikoidima dodatni je faktor rizika za hipokalcijemiju.

*Oštećenje funkcije bubrega*

Bolesnici s teškim oštećenjem funkcije bubrega (klirens kreatinina < 30 ml/min) ili bolesnici koji su na dijalizi imaju povećan rizik za razvoj hipokalcijemije. Rizik razvijanja hipokalcijemije te pratećeg porasta paratireoidnog hormona povećava se s povećanjem stupnja oštećenja bubrega. Prijavljeni su teški slučajevi i slučajevi sa smrtnim ishodom. Dostatan unos kalcija i vitamina D te redovito praćenje razine kalcija posebno su važni u ovih bolesnika, vidjeti gore navedeno.

*Infekcije kože*

Bolesnici koji primaju denosumab mogu razviti infekciju kože (pretežno celulitis) zbog koje mogu biti hospitalizirani (vidjeti dio 4.8). Bolesnike treba savjetovati da u slučaju znakova ili simptoma celulitisa odmah zatraže medicinsku pomoć.

*Osteonekroza čeljusti (ONČ)*

ONČ je prijavljen u rijetkim slučajevima u bolesnika koji su primali denosumab za liječenje osteoporoze (vidjeti dio 4.8).

Početak liječenja / novi ciklus liječenja treba odgoditi u bolesnika s nezacijeljenim otvorenim lezijama mekog tkiva u ustima. Bolesnicima koji imaju prateće faktore rizika preporučuje se stomatološki pregled prije terapije denosumabom te provođenje preventivnih stomatoloških zahvata i individualna procjena koristi i rizika.

Prilikom procjene rizika za razvoj ONČ-a kod bolesnika, potrebno je uzeti u obzir sljedeće faktore rizika:

* potentnost lijeka koji inhibira resorpciju kostiju (viši rizik za visoko potentne spojeve), put primjene (viši rizik za parenteralnu primjenu) i kumulativnu dozu terapije za resorpciju kostiju.
* rak, komorbiditetna stanja (npr. anemija, koagulopatije, infekcija), pušenje.
* istodobne terapije: kortikosteroidi, kemoterapija, inhibitori angiogeneze, radioterapija glave i vrata.
* lošu oralnu higijenu, bolesti parodonta, slabo prianjajuće zubne proteze, povijest dentalne bolesti, invazivne stomatološke zahvate (npr. vađenje zuba).

Sve bolesnike za vrijeme terapije denosumabom treba poticati na održavanje dobre oralne higijene, odlazak na redovite stomatološke preglede i da bez odlaganja prijave bilo kakve simptome vezane uz usnu šupljinu kao što su klimanje zubi, bol ili oticanje ili nezarastanje rana ili iscjedak. Tijekom liječenja, invazivne stomatološke zahvate treba provesti tek nakon pažljivog razmatranja i izbjegavati ih neposredno blizu primjene denosumaba.

Treba izraditi plan zbrinjavanja za bolesnike koji razviju ONČ, u bliskoj suradnji između liječnika i stomatologa, odnosno oralnog kirurga koji ima iskustva s ONČ-om. Treba razmotriti privremeni prekid terapije dok se stanje ne riješi i pridonoseći faktori rizika ne ublaže, ukoliko je moguće.

*Osteonekroza vanjskog slušnog kanala*

Osteonekroza vanjskog slušnog kanala je bila prijavljena kod primjene denosumaba. Mogući faktori rizika osteonekroze vanjskog slušnog kanala uključuju uporabu steroida i kemoterapiju i/ili lokalne faktore rizika poput infekcije ili traume. Mogućnost osteonekroze vanjskog slušnog kanala potrebno je razmotriti u bolesnika koji primaju denosumab, a koji imaju simptome koji zahvaćaju uho uključujući kronične infekcije uha.

*Atipične frakture femura*

Atipične femoralne frakture prijavljene su u bolesnika koji primaju denosumab (vidjeti dio 4.8). Atipične femoralne frakture mogu se pojaviti uz slabu ozljedu ili bez ozljede u subtrohanternoj i dijafizalnoj regiji femura. Specifični nalazi radioloških pretraga opisuju te događaje. Atipične femoralne frakture zabilježene su i kod bolesnika s određenim komorbiditetnim stanjima (npr. nedostatak vitamina D, reumatoidni artritis, hipofosfatazija) i uz upotrebu određenih lijekova (npr. bisfosfonati, glukokortikoidi, inhibitori protonske pumpe). Ti su se događaji također pojavili bez terapije za liječenje poremećaja koštane resorpcije. Slične frakture zabilježene u kombinaciji s bisfosfonatima često su bile obostrane. Stoga se u bolesnika liječenih denosumabom koji su zadobili frakturu tijela femoralne kosti treba pregledati i nasuprotni femur. Prekid liječenja denosumabom kod bolesnika za koje se sumnja da imaju atipičnu femoralnu frakturu treba razmotriti na temelju individualne procjene koristi i rizika za svakog pacijenta. Tijekom liječenja denosumabom bolesnike treba savjetovati da prijave novu ili neobičnu bol u području bedara, kuka ili slabina. Bolesnike s takvim simptomima treba pregledati radi nepotpune femoralne frakture.

*Dugoročna antiresorptivna terapija*

Dugoročna antiresorptivna terapija (uključujući i denosumab i bisfosfonate) može doprinijeti povećanom riziku od štetnih ishoda kao što su osteonekroza čeljusti i atipične frakture femura zbog značajne supresije preoblikovanja kostiju (vidjeti dio 4.2).

*Prekid liječenja*

Nakon prekida liječenja denosumabom očekuje se smanjenje mineralne gustoće kosti (engl. *bone mineral density,* BMD) (vidjeti dio 5.1), što dovodi do povećanog rizika od prijeloma. Stoga se preporučuje praćenje BMD-a te razmatranje zamjenskog liječenja u skladu s kliničkim smjernicama.

*Istodobno liječenje ostalim lijekovima koji sadrže denosumab*

Tijekom liječenja lijekom Jubbonti bolesnici ne smiju istodobno uzimati druge lijekove koji sadrže denosumab (za prevenciju koštanih događaja u odraslih s koštanim metastazama solidnih tumora).

*Hiperkalcijemija u pedijatrijskih bolesnika*

Jubbonti se ne smije primjenjivati u pedijatrijskih bolesnika (dob < 18). Prijavljena je ozbiljna hiperkalcijemija. U nekim slučajevima iz kliničkih ispitivanja došlo je do komplikacija zbog akutne ozljede bubrega.

*Pomoćne tvari*

Ovaj lijek sadrži 47 mg sorbitola u jednom ml otopine. Treba uzeti u obzir aditivni učinak istodobno primijenjenih lijekova koji sadrže sorbitol (ili fruktozu) te unos sorbitola (ili fruktoze) prehranom.

Ovaj lijek sadrži manje od 1 mmol (23 mg) natrija u jednom ml otopine, tj. zanemarive količine natrija.

**4.5 Interakcije s drugim lijekovima i drugi oblici interakcija**

U ispitivanju interakcija denosumab nije utjecao na farmakokinetiku midazolama koji se metabolizira putem citokroma P450 3A4 (CYP3A4). To upućuje na to da denosumab ne bi trebao mijenjati farmakokinetiku lijekova koji se metaboliziraju putem CYP3A4.

Ne postoje klinički podaci o istodobnoj primjeni denosumaba i hormonske nadomjesne terapije (estrogen), međutim, smatra se da je potencijal farmakodinamičke interakcije malen.

Temeljem podataka iz ispitivanja o prijelazu s jedne terapije na drugu (alendronat u denosumab) u postmenopauzalnih žena s osteoporozom, farmakokinetika i farmakodinamika denosumaba nije se mijenjala zbog ranije terapije alendronatom.

**4.6 Plodnost, trudnoća i dojenje**

Trudnoća

Nema podataka ili su podaci o primjeni denosumaba u trudnica ograničeni. Ispitivanja na životinjama pokazala su reproduktivnu toksičnost (vidjeti dio 5.3).

Ne preporučuje se primjena lijeka Jubbonti tijekom trudnoće niti u žena reproduktivne dobi koje ne koriste kontracepciju. Žene je potrebno savjetovati da ne zatrudne za vrijeme liječenja i barem 5 mjeseci po završetku liječenja lijekom Jubbonti. Bilo koji učinak lijeka Jubbonti će vjerojatno biti veći tijekom drugog i trećeg tromjesečja trudnoće budući da monoklonska protutijela prolaze kroz placentu linearno kako trudnoća napreduje, s najvećim prijenosom tijekom trećeg tromjesečja.

Dojenje

Nije poznato izlučuje li se denosumab u majčino mlijeko. Ispitivanja na genetički izmijenjenom soju miševa kojima je ligand aktivirajućeg receptora nuklearnog faktora κB (engl. *receptor activator of nuclear factor ligand*, RANKL) isključen uklanjanjem gena („*knockout*” soj miševa) pokazuju da odsustvo RANKL‑a (ciljno mjesto denosumaba, vidjeti dio 5.1) tijekom trudnoće može utjecati na sazrijevanje mliječne žlijezde, što može dovesti do oslabljene laktacije u postpartalnom razdoblju (vidjeti dio 5.3). Potrebno je odlučiti da li prekinuti dojenje ili suzdržati se od liječenja lijekom Jubbonti uzimajući u obzir korist dojenja za dijete i korist liječenja za ženu.

Plodnost

Ne postoje podaci o učinku denosumaba na plodnost kod ljudi. Ispitivanja na životinjama ne ukazuju na izravan ili neizravan štetan učinak na plodnost (vidjeti dio 5.3).

**4.7 Utjecaj na sposobnost upravljanja vozilima i rada sa strojevima**

Jubbonti ne utječe ili zanemarivo utječe na sposobnost upravljanja vozilima i rada sa strojevima.

**4.8 Nuspojave**

Sažetak sigurnosnog profila

Najčešće nuspojave kod primjene denosumaba (zabilježene u više od jednog bolesnika od deset) su mišićno‑koštana bol i bol u ekstremitetima. U bolesnika koji su uzimali denosumab primijećeni su manje česti slučajevi celulitisa, rijetki slučajevi hipokalcijemije, preosjetljivosti, osteonekroze čeljusti i atipičnih femoralnih fraktura (vidjeti dijelove 4.4 i 4.8 ‑ opis odabranih nuspojava).

Tablični prikaz nuspojava

Podaci u tablici 1 u nastavku opisuju nuspojave zabilježene u kliničkim ispitivanjima faze II i III u bolesnika s osteoporozom i bolesnika s rakom dojke ili prostate koji su primali hormonsku ablacijsku terapiju; i/ili zabilježene u sklopu spontane prijave nuspojave.

Sljedeća je razdioba korištena za klasifikaciju nuspojava (vidjeti tablicu 1): vrlo česte (≥ 1/10), česte (≥ 1/100 i < 1/10), manje česte (≥ 1/1000 i < 1/100), rijetke (≥ 1/10 000 i < 1/1000), vrlo rijetke (< 1/10 000) i nepoznate (ne može se procijeniti iz dostupnih podataka). Unutar svakog grupiranja po učestalosti i klasifikaciji organskog sustava nuspojave su navedene u padajućem nizu prema ozbiljnosti.

**Tablica 1. Nuspojave zabilježene u bolesnika s osteoporozom i u bolesnika s rakom dojke ili prostate koji su primali hormonsku ablacijsku terapiju**

| **MedDRA klasifikacija organskog sustava**  | **Kategorija učestalosti**  | **Nuspojava**  |
| --- | --- | --- |
| Infekcije i infestacije  | Često  | Infekcija mokraćnog sustava  |
|  | Često  | Infekcija gornjeg dišnog sustava  |
|  | Manje često  | Divertikulitis1 |
|  | Manje često  | Celulitis1 |
|  | Manje često  | Infekcija uha  |
| Poremećaji imunološkog sustava  | RijetkoRijetko  | Preosjetljivost na lijek1Anafilaktička reakcija1 |
| Poremećaji metabolizma i prehrane  | Rijetko  | Hipokalcijemija1 |
| Poremećaji živčanog sustava  | Često  | Išijas  |
| Poremećaji probavnog sustava  | Često  | Konstipacija  |
|  | Često  | Nelagoda u abdomenu  |
| Poremećaji kože i potkožnog tkiva  | ČestoČesto  | Osip Ekcem  |
|  | Često  | Alopecija  |
|  | Manje često  | Izbijanje lihenoidnih kožnih promjena uzrokovano lijekom1 |
|  | Vrlo rijetko  | Hipersenzitivni vaskulitis  |
| Poremećaji mišićno‑koštanog i vezivnog tkiva  | Vrlo čestoVrlo često  | Bol u ekstremitetimaMišićno‑koštana bol1 |
|  | Rijetko  | Osteonekroza čeljusti1 |
|  | Rijetko  | Atipične frakture femura1 |
|  | Nepoznato  | Osteonekroza vanjskog slušnog kanala2 |

1 Vidjeti dio Opis odabranih nuspojava.

2 Vidjeti dio 4.4.

U objedinjenoj analizi podataka iz svih placebom kontroliranih ispitivanja faze II i faze III, zabilježena je bolest slična gripi s grubom stopom incidencije od 1,2% za denosumab te 0,7% za placebo. Iako je ova neuravnoteženost uočena kroz objedinjenu analizu, nije se identificirala u stratificiranoj analizi.

Opis odabranih nuspojava

*Hipokalcijemija*

Nakon davanja denosumaba ženama u postmenopauzi s osteoporozom, u dva placebom kontrolirana klinička ispitivanja faze III, približno 0,05% (2 od 4050) bolesnica imalo je sniženje razine kalcija u serumu (manje od 1,88 mmol/l). Sniženje razine kalcija u serumu (manje od 1,88 mmol/l) nije prijavljeno ni u jednom od dva placebom kontrolirana klinička ispitivanja faze III u bolesnika koji su primali hormonsku ablacijsku terapiju, kao ni tijekom placebom kontroliranog kliničkog ispitivanja faze III u muškaraca s osteoporozom.

Nakon stavljanja lijeka u promet prijavljeni su rijetki slučajevi teške simptomatske hipokalcijemije koja je rezultirala hospitalizacijom, događajima opasnim po život i smrtnim slučajevima, pretežno u bolesnika s povećanim rizikom od hipokalcijemije koji su primali denosumab, a gdje se najveći broj slučajeva pojavio u prvim tjednima od početka liječenja. Primjeri kliničke manifestacije teške simptomatske hipokalcijemije su uključivali produženje QT intervala, tetaniju, napadaje i promijenjen mentalni status (vidjeti dio 4.4). Simptomi hipokalcijemije u kliničkim ispitivanjima s denosumabom uključivali su paresteziju ili ukočenost mišića, trzanje, spazme i grčeve mišića.

*Infekcije kože*

Ukupna incidencija kožnih infekcija u placebom kontroliranim kliničkim ispitivanjima faze III bila je slična u skupinama s placebom i denosumabom: u žena u postmenopauzi s osteoporozom (placebo [1,2%, 50 od 4041] naspram denosumaba [1,5%, 59 od 4050]); u muškaraca s osteoporozom (placebo [0,8%, 1 od 120] naspram denosumaba [0%, 0 od 120]); u bolesnika s rakom dojke ili prostate koji primaju hormonsku ablacijsku terapiju (placebo [1,7%, 14 od 845] naspram denosumaba [1,4%, 12 od 860]). Infekcije kože zbog kojih je došlo do hospitalizacije u postmenopauzalnih žena s osteoporozom koje su primale placebo prijavljene su u 0,1% (3 od 4041) naspram 0,4% (16 od 4050) kod žena koje su primale denosumab. U tim slučajevima pretežno se radilo o celulitisu. U ispitivanjima skupina s rakom dojke i rakom prostate, kožne infekcije su prijavljene kao teške nuspojave u sličnoj mjeri i za skupine koje su primale placebo (0,6%, 5 od 845) i za skupine koje su primale denosumab (0,6%, 5 od 860).

*Osteonekroza čeljusti*

ONČ je rijetko prijavljivana, u 16 bolesnika, u kliničkim ispitivanjima u bolesnika s osteoporozom i u bolesnika s rakom dojke ili prostate koji su primali hormonsku ablacijsku terapiju, a koja su uključivala ukupno 23 148 bolesnika (vidjeti dio 4.4). Trinaest od ovih slučajeva ONČ-a se pojavilo u postmenopauzalnih žena s osteoporozom tijekom produžetka kliničkog ispitavanja faze III nakon liječenja denosumabom do 10 godina. Incidencija ONČ-a bila je 0,04% nakon 3 godine liječenja, 0,06% nakon 5 godina liječenja te 0,44% nakon 10 godina liječenja denosumabom. Rizik od ONČ-a se povećao s razdobljem izloženosti denosumabu.

*Atipične frakture femura*

U programu kliničkih ispitivanja osteoporoze atipične frakture femura rijetko su prijavljene u bolesnika liječenih denosumabom (vidjeti dio 4.4).

*Divertikulitis*

Neuravnoteženost nuspojave divertikulitisa zabilježena je u jednom placebom kontroliranom kliničkom ispitivanju faze III, u bolesnika s rakom prostate koji su primali terapiju deprivacije androgena (engl. *androgen deprivation therapy*, ADT) (1,2% denosumab, 0% placebo). Incidencija divertikulitisa je bila usporediva u terapijskim skupinama žena u postmenopauzi ili muškaraca s osteoporozom i žena koje primaju terapiju inhibitorima aromataze zbog nemetastazirajućeg raka dojke.

*Reakcije preosjetljivosti povezane s lijekom*

Nakon stavljanja lijeka u promet u bolesnika koji primaju denosumab prijavljeni su rijetki slučajevi preosjetljivosti povezane s lijekom, uključujući osip, urtikariju, oticanje lica, eritem i anafilaktičke reakcije.

*Mišićno‑koštana bol*

Mišićno‑koštana bol, uključujući i teške slučajeve, prijavljena je u bolesnika koji su primali denosumab nakon stavljanja lijeka u promet. U kliničkim ispitivanjima mišićno‑koštana bol je bila vrlo česta u obje skupine, tj. u skupini s denosumabom i u placebo skupini. Slučajevi kad je mišićno‑koštana bol dovela do prekida terapije u ispitivanju bili su manje česti.

*Izbijanje lihenoidnih kožnih promjena uzrokovano lijekom*

Izbijanje lihenoidnih kožnih promjena uzrokovano lijekom (npr. reakcije nalik na lichen planus) prijavljeno je u bolesnika nakon stavljanja lijeka u promet.

Ostale posebne populacije

*Pedijatrijska populacija*

Jubbonti se ne smije primjenjivati u pedijatrijskih bolesnika (dob < 18). Prijavljena je ozbiljna hiperkalcijemija (vidjeti dio 5.1). U nekim slučajevima iz kliničkih ispitivanja došlo je do komplikacija zbog akutne ozljede bubrega.

*Oštećenje funkcije bubrega*

U slučaju izostanka nadopune kalcija, bolesnici s teškim oštećenjem funkcije bubrega (klirens kreatinina < 30 ml/min) ili bolesnici koji su na dijalizi u kliničkim su ispitivanjima imali povećan rizik za razvijanje hipokalcijemije. Odgovarajući unos kalcija i vitamina D je važan za bolesnike s teškim oštećenjem funkcije bubrega ili za bolesnike koji su na dijalizi (vidjeti dio 4.4).

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u [Dodatku](https://protect.checkpoint.com/v2/___https%3A//www.ema.europa.eu/en/documents/template-form/qrd-appendix-v-adverse-drug-reaction-reporting-details_en.docx___.YzJ1Omxpb25icmlkZ2U6YzpvOmQ3ZjQ1ZmJlNTFiZDQyMWQ3M2EyNmM5YjkxNzJhN2E5OjY6MGEzNjphNWNiM2M5NjExMzRjODEwNjEyNmI0YTc2NTAzYWVlYWFhYzJlM2JjODc4ZDI0MGZmMDhiN2E1YmE0MGQyNGFhOnA6VA)[V.](https://protect.checkpoint.com/v2/___http%3A//www.ema.europa.eu/docs/en_GB/document_library/Template_or_form/2013/03/WC500139752.doc___.YzJ1Omxpb25icmlkZ2U6YzpvOjUzZTE5Yzg2NTQ3NzRkZTFiYTM0MTQ1YjAyMzhlNzExOjY6MjkwOTo2NzJiZWU4ODBhYTRkMmQwZWEwZDQ2MDdjMTAzYTQ5M2FjNmZkNjQ4ODc5OGI0M2M0NDZhNTk1NmQwZjJiMmNjOnA6VA)

**4.9 Predoziranje**

U kliničkim ispitivanjima nije bilo iskustava s predoziranjem. U kliničkim ispitivanjima denosumab se primjenjivao u dozama do 180 mg svaka 4 tjedna (kumulativne doze do 1080 mg tijekom 6 mjeseci) i nisu zabilježene nikakve dodatne nuspojave.

**5. FARMAKOLOŠKA SVOJSTVA**

**5.1 Farmakodinamička svojstva**

Farmakoterapijska skupina: lijekovi za liječenje bolesti kosti – ostali lijekovi koji djeluju na koštanu strukturu i mineralizaciju, ATK oznaka: M05BX04

Jubbonti je biosličan lijek. Detaljnije informacije dostupne su na internetskoj stranici Europske agencije za lijekove [https://www.ema.europa.eu](https://www.ema.europa.eu/).

Mehanizam djelovanja

Denosumab je ljudsko monoklonsko protutijelo (IgG2) usmjereno na RANKL za koji se veže visokim afinitetom i specifičnošću, sprječavajući aktivaciju njegovog receptora RANK na površini prekursora osteoklasta i na osteoklastima. Sprječavanje RANKL/RANK interakcije inhibira stvaranje osteoklasta, njihovu funkciju i preživljavanje te stoga smanjuje resorpciju kosti u kortikalnoj i trabekularnoj kosti.

Farmakodinamički učinci

Terapija denosumabom brzo je smanjila brzinu pregradnje kosti dosežući najnižu vrijednost koštanog markera resorpcije u serumu C‑telopeptida tipa 1 (CTX) (85% smanjenje) kroz tri dana, uz održanje smanjenja tijekom razdoblja doziranja. Na kraju svakog razdoblja doziranja smanjenja CTX su djelomično oslabljena s maksimalnog smanjenja od ≥ 87% na približno ≥ 45% (raspon 45 – 80%), odražavajući reverzibilnost učinaka denosumaba na preoblikovanje kostiju jednom nakon smanjenja vrijednosti razina u serumu. Ti su učinci bili zadržani s kontinuiranom terapijom. Markeri pregradnje kosti su, općenito, unutar 9 mjeseci od zadnje primijenjene doze dosegli razine vrijednosti prije liječenja. Pri ponovnom uvođenju terapije, smanjenja CTX‑a zbog denosumaba su bila slična onima kao u bolesnika koji počinju s primarnom terapijom denosumabom.

Imunogenost

Tijekom liječenja denosumabom mogu se razviti protutijela protiv denosumaba. Nije uočena vidljiva korelacija između razvoja protutijela i farmakokinetike, kliničkog odgovora ili nuspojava.

Klinička djelotvornost i sigurnost u žena u postmenopauzi s osteoporozom

Djelotvornost i sigurnost denosumaba primjenjivanog jedanput svakih šest mjeseci tijekom razdoblja od tri godine ispitane su u žena u postmenopauzi (7808 žena u dobi 60 – 91 godine, od kojih je 23,6% imalo pretežno frakture kralježaka) s početnom mineralnom gustoćom kosti (engl. *bone mineral density*, BMD) lumbalne kralježnice ili cijelog kuka u T‑vrijednostima između -2,5 i -4,0 te srednjom apsolutnom vjerojatnošću za frakturu unutar 10 godina od 18,60% (decili: 7,9 – 32,4%) za veću osteoporotičnu frakturu te 7,22% (decili: 1,4 – 14,9%) za frakturu kuka. Iz ovog ispitivanja su isključene žene s drugim bolestima ili terapijama koje mogu utjecati na kosti. Žene su svakodnevno primale dodatke kalcija (barem 1000 mg) i vitamina D (barem 400 IU).

*Učinci na frakture kralježaka*

Denosumab je značajno smanjio rizik od novih fraktura kralježnice tijekom prve, druge i treće godine (p < 0,0001) (vidjeti tablicu 2).

**Tablica 2. Učinak denosumaba na rizik od novih fraktura kralježaka**

|   | Udio žena s frakturama (%)  | Apsolutno smanjenje rizika (%) (95% CI)  | Relativno smanjenje rizika (%) (95% CI)  |
| --- | --- | --- | --- |
| Placebo n = 3906  | Denosumabn = 3902  |
| 0‑1 godina  | 2,2  | 0,9  | 1,4 (0,8; 1,9)  | 61 (42, 74)\*\*  |
| 0‑2 godina  | 5,0  | 1,4  | 3,5 (2,7; 4,3)  | 71 (61, 79)\*\*  |
| 0‑3 godina  | 7,2  | 2,3  | 4,8 (3,9; 5,8)  | 68 (59, 74)\*  |

\*p < 0,0001, \*\*p < 0,0001 – eksplorativna analiza

*Učinak na frakture kuka*

Denosumab je pokazao 40%‑tno relativno smanjenje (0,5%‑tno smanjenje apsolutnog rizika) rizika frakture kuka tijekom 3 godine (p < 0,05). Tijekom 3 godine incidencija frakture kuka bila je 1,2% u skupini koja je primala placebo u usporedbi s 0,7% u skupini koja je primala denosumab.

U *post‑hoc* analizi u žena > 75 godina zabilježeno je smanjenje relativnog rizika od 62% s denosumabom (1,4%‑tno smanjenje apsolutnog rizika, p < 0,01).

*Učinak na sve kliničke frakture*

Denosumab je značajno smanjio frakture za sve tipove/skupine fraktura (vidjeti tablicu 3).

**Tablica 3. Učinak denosumaba na rizik kliničkih fraktura kroz 3 godine**

|  |  |  |  |
| --- | --- | --- | --- |
|   | Udio žena s frakturom (%)+  | Apsolutno smanjenje rizika (%) (95% CI)  | Relativno smanjenje rizika (%) (95% CI)  |
| Placebo n = 3906  | Denosumabn = 3902  |
| Bilo koja klinička fraktura1 | 10,2  | 7,2  | 2,9 (1,6; 4,2)  | 30 (19, 41)\*\*\*  |
| Klinička fraktura kralježaka  | 2,6  | 0,8  | 1,8 (1,2; 2,4)  | 69 (53, 80)\*\*\*  |
| Nevertebralna fraktura2 | 8,0  | 6,5  | 1,5 (0,3; 2,7)  | 20 (5, 33)\*\*  |
| Značajna nevertebralna fraktura3 | 6,4  | 5,2  | 1,2 (0,1; 2,2)  | 20 (3, 34)\*  |
| Značajna osteoporotička fraktura4 | 8,0  | 5,3  | 2,7 (1,6; 3,9)  | 35 (22, 45)\*\*\*  |

\*p ≤ 0,05, \*\*p = 0,0106 *(sekundarna završna točka uključena u prilagodbu za multiciplitet)*, \*\*\*p ≤ 0,0001

+ Učestalost događaja temeljem Kaplan-Meierove procjene tijekom tri godine.

1 Uključuje kliničke frakture kralježaka i nevertebralne frakture.

2 Isključuje frakture kralježaka, lubanje, lica, mandibule, metakarpusa te falangi prstiju ruku i nogu.

3 Uključuje zdjelicu, distalni femur, proksimalnu tibiju, rebra, proksimalni humerus, podlakticu i kuk.

4 Uključuje kliničke frakture kralježaka, kuka, podlaktice i humerusa, prema definiciji SZO.

Denosumab je smanjio rizik od nevertebralnih fraktura u žena s inicijalnim BMD-om vrata femura ≤ ‑2,5; (35% smanjenje relativnog rizika: 4,1% smanjenje apsolutnog rizika; p < 0,001; eksplorativna analiza).

Smanjenje incidencije novih fraktura kralježaka i kuka te nevertebralnih fraktura uzimanjem denosumaba tijekom 3 godine je bilo konzistentno, neovisno o inicijalnom desetogodišnjem riziku za frakturu.

*Učinak na mineralnu gustoću kostiju*

Na svim kliničkim mjestima mjerenja, denosumab je u usporedbi s placebom značajno povisio BMD tijekom jedne, dvije i tri godine. Denosumab je tijekom 3 godine povisio BMD za 9,2% u lumbalnoj kralježnici, 6,0% za cijeli kuk, 4,8% na vratu femura, 7,9% na trohanteru kuka, 3,5% u distalnoj trećini radijusa i 4,1% za cijelo tijelo (za sve p < 0,0001).

U kliničkim ispitivanjima u kojima se ispitivao učinak prestanka uzimanja denosumaba, BMD se vratio na približne razine prije terapije i ostao iznad placeba tijekom 18 mjeseci od zadnje doze. Ti podaci pokazuju da je za održavanje učinka lijeka potrebna stalna terapija denosumabom. Ponovno uvođenje denosumaba rezultiralo je porastom BMD-a koji je bio sličan onome kada je denosumab primijenjen po prvi puta.

*Otvoreni produžetak ispitivanja liječenja postmenopauzalne osteoporoze*

Ukupno 4550 žena (2343 denosumab i 2207 placebo) koje nisu propustile više od jedne doze ispitivanog lijeka u pivotalnom ispitivanju koje je opisano u prethodnom tekstu i koje su završile posjet u 36. mjesecu ispitivanja pristalo je uključiti se u 7‑godišnje, multinacionalno, multicentrično, otvoreno, produljeno ispitivanje na jednoj skupini kako bi se procijenila dugotrajna sigurnost primjene i djelotvornost denosumaba. Sve žene u produžetku ispitivanja trebale su primati denosumab u dozi od 60 mg svakih 6 mjeseci, kao i svakodnevno kalcij (barem 1 g) i vitamin D (barem 400 IU). Ukupno 2626 ispitanika (58% žena uključenih u produžetak ispitivanja, tj. 34% žena uključenih u pivotalno ispitivanje) je završilo produžetak ispitivanja.

U bolesnika liječenih denosumabom do 10 godina, BMD je porastao u odnosu na početnu vrijednost u pivotalnom ispitivanju za 21,7% u lumbalnoj kralježnici, 9,2% u cijelom kuku, 9,0% u vratu bedrene kosti, 13,0% u trohanteru i 2,8% u distalnoj trećini radijusa. Srednja T‑vrijednost BMD lumbalne kralježnice na kraju ispitivanja bila je -1,3 u bolesnika liječenih 10 godina.

Kao mjera ishoda za sigurnost primjene procjenjivala se incidencija fraktura, no djelotvornost u sprječavanju fraktura se ne može procijeniti zbog velikog broja prekida terapije i ispitivanja otvorenog tipa. Kumulativna incidencija novih vertebralnih i nevertebralnih fraktura bila je približno 6,8%, odnosno 13,1% u bolesnika koji su ostali na terapiji denosumabom 10 godina (n = 1278). Bolesnici koji nisu završili ispitivanje, iz bilo kojeg razloga, imali su više stope prijeloma na terapiji.

Trinaest dokazanih slučajeva osteonekroze čeljusti (ONČ) i dva dokazana slučaja atipične frakture femura su se pojavila tijekom produžetka ispitivanja.

Klinička djelotvornost i sigurnost u muškaraca s osteoporozom

Djelotvornost i sigurnost denosumaba primjenjivanog jedanput svakih šest mjeseci tijekom razdoblja od jedne godine ispitane su u 242 muškarca u dobi od 31‑84 godine. Iz ovog ispitivanja isključeni su ispitanici s procijenjenom brzinom glomerularne filtracije (eGFR) < 30 ml/min/1,73 m2. Svi muškarci su svakodnevno primali dodatke kalcija (barem 1000 mg) i vitamina D (barem 800 IU).

Primarna mjera djelotvornosti bila je postotak promjene BMD-a lumbalne kralježnice, djelotvornost kod frakture nije procijenjena. Denosumab je nakon 12 mjeseci značajno povećao BMD u odnosu na placebo na svim kliničkim mjestima mjerenja: 4,8% kod lumbalne kralježnice, 2,0% kod cijelog kuka, 2,2% kod vrata bedrene kosti, 2,3% kod trohantera kuka, te 0,9% kod distalne trećine radijusa (kod svih p<0,05). Denosumab je povećao BMD lumbalne kralježnice od početnih vrijednosti kod 94,7% muškaraca unutar godine dana. Značajna povećanja BMD lumbalne kralježnice, cijelog kuka, vrata bedrene kosti i trohantera kuka zabilježena su nakon 6 mjeseci (p < 0,0001).

Histologija kosti u žena u postmenopauzi i muškaraca s osteoporozom

Histologija kosti je procijenjena nakon 1 do 3 godine liječenja denosumabom u 62 žene u postmenopauzi s osteoporozom ili smanjenom koštanom masom koje ili prethodno nisu imale terapiju za osteoporozu ili su nakon ranije terapije alendronatom prešle na terapiju denosumabom. Pedeset devet žena je sudjelovalo u podispitivanju biopsije kosti u 24. (n=41) i/ili 84. (n=22) mjesecu produžetka ispitivanja u postmenopauzalnih žena s osteoporozom. Histologija kosti je procijenjena i kod 17 muškaraca s osteoporozom nakon 1 godine liječenja denosumabom. Rezultati biopsije kostiju pokazali su normalnu arhitekturu i kvalitetu kosti bez znakova defekata mineralizacije, vlaknaste kosti ili fibroze koštane srži. Nalazi histomorfometrije u produžetku ispitivanja u postmenopauzalnih žena s osteoporozom su pokazali da su antiresorptivni učinci denosumaba, mjereni pomoću učestalosti aktivacije i stopa formacije kosti, održani tijekom vremena.

Klinička djelotvornost i sigurnost u bolesnika s gubitkom koštane mase povezanog s deprivacijom androgena

Djelotvornost i sigurnost denosumaba primjenjivanog jedanput svakih šest mjeseci tijekom tri godine ispitane su u muškaraca s histološki potvrđenim nemetastazirajućim rakom prostate koji su primali ADT (1468 muškaraca u dobi 48 – 97 godina) i koji su imali povećan rizik od fraktura (definirano kao > 70 godina, ili < 70 godina s T‑vrijednostima BMD lumbalne kralješnice, cijelog kuka ili vrata femura < ‑1,0 ili osteoporotična fraktura u anamnezi). Svi muškarci svakodnevno su primali dodatke kalcija (barem 1000 mg) i vitamina D (barem 400 IU).

Na svim kliničkim mjestima mjerenja denosumab je, u usporedbi s placebom, značajno povisio BMD tijekom tri godine: 7,9% na lumbalnoj kralježnici, 5,7% na cijelom kuku, 4,9% na vratu femura, 6,9% na trohanteru kuka, 6,9% distalne trećine radijusa i 4,7% cijelog tijela (za sve p < 0,0001). U prospektivnoj planiranoj eksploratornoj analizi jedan mjesec nakon inicijalne doze zabilježen je značajan porast BMD‑a na lumbalnoj kralježnici, cijelom kuku, vratu femura i trohanteru kuka.

Denosumab je značajno smanjio relativan rizik novih fraktura kralježaka: 85% (1,6% smanjenje apsolutnog rizika) tijekom 1 godine, 69% (2,2% smanjenje apsolutnog rizika) tijekom 2 godine i 62% (2,4% smanjenje apsolutnog rizika) tijekom 3 godine (za sve p < 0,01).

Klinička djelotvornost i sigurnost u bolesnika s gubitkom koštane mase povezana s adjuvantnom terapijom inhibitorom aromataze

Djelotvornost i sigurnost denosumaba primjenjivanog jedanput svakih šest mjeseci tijekom dvije godine ispitane su u žena s nemetastazirajućim rakom dojke (252 žene u dobi 35 – 84 godine) s početnim BMD T‑vrijednostima između ‑1,0 i ‑2,5 na lumbalnoj kralježnici, cijelom kuku ili vratu femura. Sve žene su svakodnevno primale dodatke kalcija (barem 1000 mg) i vitamina D (barem 400 IU).

Primarna mjera djelotvornosti bila je promjena BMD-a lumbalne kralježnice u postotcima, djelotvornost s obzirom na frakture nije procjenjivana. Na svim kliničkim mjestima mjerenja, denosumab je u usporedbi s placebom značajno povisio BMD tijekom dvije godine: 7,6% na lumbalnoj kralježnici, 4,7% na cijelom kuku, 3,6% na vratu femura, 5,9% na trohanteru kuka, 6,1% distalne trećine radijusa i 4,2% cijelog tijela (za sve p < 0,0001).

Liječenje gubitka koštane mase povezano sa sistemskom terapijom glukokortikoidima

Djelotvornost i sigurnost primjene denosumaba ispitane su u 795 bolesnika (70% žena i 30% muškaraca) u dobi od 20 do 94 godine koji su liječeni s ≥ 7,5 mg peroralnog prednizona (ili ekvivalenta) dnevno.

Ispitane su dvije subpopulacije: bolesnici koji nastavljaju liječenje glukokortikoidima (≥ 7,5 mg prednizona ili ekvivalenta dnevno ≥ 3 mjeseca prije uključivanja u ispitivanje; n = 505) i bolesnici koji počinju liječenje glukokortikoidima (≥ 7,5 mg prednizona ili ekvivalenta dnevno < 3 mjeseca prije uključivanja u ispitivanje; n = 290). Bolesnici su bili randomizirani (1:1) za primanje 60 mg denosumaba supkutano jedanput svakih 6 mjeseci ili 5 mg peroralnog risedronata jedanput dnevno (aktivna kontrola) tijekom 2 godine. Bolesnici su svakodnevno primali dodatke kalcija (barem 1000 mg) i vitamina D (barem 800 IU).

*Učinak na mineralnu gustoću kostiju (BMD)*

U subpopulaciji bolesnika koji nastavljaju liječenje glukokortikoidima, denosumab je više povećao BMD lumbalne kralježnice u usporedbi s risedronatom tijekom 1 godine (denosumab 3,6%, risedronat 2,0%; p < 0,001) i 2 godine (denosumab 4,5%, risedronat 2,2%; p < 0,001). U subpopulaciji bolesnika koji počinju liječenje glukokortikoidima denosumab više je povećao BMD lumbalne kralježnice u usporedbi s risedronatom tijekom 1 godine (denosumab 3,1%, risedronat 0,8%; p < 0,001) i 2 godine (denosumab 4,6%, risedronat 1,5%; p < 0,001).

Uz to, denosumab je imao značajno veću srednju vrijednost povećanja postotka BMD‑a od početne vrijednosti u usporedbi s risedronatom na cijelom kuku, vratu femura i trohanteru kuka.

Cilj ispitivanja nije bio prikazati razlike u frakturama. Tijekom 1 godine incidencija novih radioloških vertebralnih fraktura u ispitanika bila je 2,7% (denosumab) u usporedbi s 3,2% (risedronat). Incidencija novih radioloških nevertebralnih fraktura u ispitanika bila je 4,3% (denosumab) u usporedbi s 2,5% (risedronat). Tijekom 2 godine odgovarajuće brojke bile su 4,1% u usporedbi s 5,8% za nove radiološke vertebralne frakture i 5,3% u usporedbi s 3,8% za nevertebralne frakture. Većina fraktura pojavila se u subpopulaciji bolesnika koji nastavljaju liječenje glukokortikoidima.

Pedijatrijska populacija

Ispitivanje faze 3 s jednom skupinom u kojemu su procijenjene djelotvornost, sigurnost i farmakokinetika provedeno je u djece koja imaju osteogenesis imperfecta, u dobi od 2 do 17 godina, od kojih je 52,3% muške djece, a 88,2% bijelaca. Ukupno je 153 ispitanika na početku supkutano (s.c.) primilo denosumab u dozi od 1 mg/kg, sve do maksimalne doze od 60 mg svakih 6 mjeseci tijekom 36 mjeseci. Šezdeset ispitanika prešlo je na primjenu doze svaka 3 mjeseca.

Nakon 12 mjeseci primjene doze svaka 3 mjeseca, promjena srednje vrijednosti dobivene metodom najmanjih kvadrata (engl. *least squares*, LS) (standardna pogreška, SE) od početne vrijednosti za Z‑vrijednost BMD-a lumbalne kralježnice iznosila je 1,01 (0,12).

Najčešći štetni događaji prijavljeni tijekom primjene doze svakih 6 mjeseci bili su artralgija (45,8%), bol u ekstremitetima (37,9%), bol u leđima (32,7%) i hiperkalciurija (32,0%). Hiperkalcijemija je prijavljena tijekom primjene doze svakih 6 mjeseci (19%) i tijekom primjene doze svaka 3 mjeseca (36,7%). Ozbiljni štetni događaji hiperkalcijemije (13,3%) prijavljeni su tijekom primjene doze svaka 3 mjeseca.

U produžetku ispitivanja (N = 75), ozbiljni štetni događaji hiperkalcijemije (18,5%) zabilježeni su tijekom primjene doze svaka 3 mjeseca.

Ispitivanja su prekinuta ranije zbog pojave događaja opasnih po život i hospitalizacija zbog hiperkalcijemije (vidjeti dio 4.2).

Europska agencija za lijekove odgodila je obvezu podnošenja rezultata ispitivanja s referentnim lijekom koji sadrži denosumab u jednoj ili više podskupina pedijatrijske populacije u terapiji gubitka koštane mase povezanog s terapijom smanjivanja spolnih hormona, te u podskupinama pedijatrijske populacije u dobi mlađoj od 2 godine kod terapije osteoporoze (vidjeti dio 4.2 za informacije o pedijatrijskoj primjeni).

**5.2 Farmakokinetička svojstva**

Apsorpcija

Nakon supkutane primjene doze od 1,0 mg/kg, što približno odgovara odobrenoj dozi od 60 mg, izloženost temeljem površine ispod krivulje (engl. *area under the curve*, AUC) bila je 78%, u usporedbi s intravenskom primjenom iste razine doze. Za supkutanu dozu od 60 mg, maksimalna koncentracija denosumaba u serumu (Cmax) od 6 µg/ml (raspon 1 – 17 μg/ml) zabilježena je za 10 dana (raspon 2 – 28 dana).

Biotransformacija

Denosumab ja sastavljen isključivo od aminokiselina i ugljikohidrata kao prirodni imunoglobulin te nije vjerojatno da će biti eliminiran putem jetrenih metaboličkih mehanizama. Očekuje se da njegov metabolizam i eliminacija slijede putove klirensa imunoglobulina rezultirajući razgradnjom na male peptide i pojedinačne aminokiseline.

Eliminacija

Nakon vrijednosti Cmax, razine u serumu su se smanjivale s poluvijekom od 26 dana (raspon 6 – 52 dana) tijekom razdoblja od 3 mjeseca (raspon 1,5 – 4,5 mjeseci). Šest mjeseci nakon primjene doze, 53% bolesnika nije imalo mjerljive količine denosumaba.

Nakon višekratne supkutane primjene lijeka u dozi od 60 mg jedanput svakih 6 mjeseci nije zabilježeno nakupljanje ili promjena farmakokinetike denosumaba tijekom vremena. Stvaranje protutijela koja se vežu za denosumab nije utjecalo na farmakokinetiku denosumaba i bilo je slično u muškaraca i žena. Čini se da dob (28 – 87 godina), rasa i stanje bolesti (niska koštana masa ili osteoporoza, rak prostate ili dojke) ne utječu značajno na farmakokinetiku denosumaba.

Zabilježen je trend između više tjelesne mase i niže izloženosti temeljem područja ispod krivulje (AUC) i Cmax. Međutim, taj trend se ne smatra klinički važnim s obzirom da su učinci temeljeni na markerima koštane pregradnje i povećanja BMD‑a bili konzistentni unutar širokog raspona tjelesnih težina.

Linearnost/nelinearnost

U ispitivanjima raspona doza denosumab je pokazao nelinearnu farmakokinetiku ovisnu o dozi, s nižim klirensom pri većim dozama ili koncentracijama, ali s povećanjima približno proporcionalnima dozi pri dozama 60 mg i većim.

Oštećenje funkcije bubrega

U ispitivanju u 55 bolesnika koji su imali različite stupnjeve bubrežne funkcije, uključujući bolesnike na dijalizi, stupanj oštećenja bubrega nije utjecao na farmakokinetiku denosumaba.

Oštećenje funkcije jetre

Nisu provođena pojedinačna ispitivanja na bolesnicima s oštećenjem funkcije jetre. Općenito, monoklonalna protutijela se ne eliminiraju putem jetrenih metaboličkih mehanizama. Ne očekuje se da oštećenje funkcije jetre utječe na farmakokinetiku denosumaba.

Pedijatrijska populacija

Jubbonti se ne smije primjenjivati u pedijatrijskoj populaciji (vidjeti dijelove 4.2 i 5.1).

U ispitivanju faze 3 u pedijatrijskih bolesnika koji imaju *osteogenesis imperfecta* (N = 153), maksimalna koncentracija denosumaba u serumu zabilježena je 10. dan za sve dobne skupine. Pri primjeni doze svaka 3 mjeseca i svakih 6 mjeseci primijećeno je da su srednje vrijednosti najniže koncentracije (engl. *trough*) denosumaba u serumu bile više za djecu u dobi od 11 do 17 godina, dok su djeca u dobi od 2 do 6 godina imala najniže srednje vrijednosti najniže koncentracije.

**5.3 Neklinički podaci o sigurnosti primjene**

U ispitivanjima toksičnosti za jednu i ponavljane doze denosumaba u makaki majmuna, doze denosumaba koje su imale 100 do 150 puta veću sistemsku izloženost od preporučene doze za ljude nisu utjecale na kardiovaskularnu fiziologiju, mušku ili žensku reprodukciju ili proizvele toksičnost za određeni ciljni organ.

Nisu se procjenjivale standardne pretrage za ispitivanje genotoksičnog potencijala denosumaba jer te pretrage nisu relevantne za ovu molekulu. Međutim, zbog svojih svojstava nije vjerojatno da denosumab ima ikakav genotoksični potencijal.

Kancerogeni potencijal denosumaba nije ispitivan u dugoročnim ispitivanjima u životinja.

U nekliničkim ispitivanjima na *knockout* soju miševa kojima nedostaje RANK ili RANKL u fetusa su zabilježene smetnje u formiranju limfnih čvorova. U *knockout* soja miševa kojima nedostaje RANK ili RANKL primijećena je također i odsutnost laktacije zbog inhibicije sazrijevanja mliječne žlijezde (lobulo‑alveolarni žljezdani razvoj tijekom trudnoće).

U ispitivanju u makaki majmuna izloženim denosumabu tijekom perioda ekvivalentnog prvom tromjesečju pri AUC izloženosti do 99 puta većoj od doze u ljudi (60 mg svakih 6 mjeseci) nije pokazana štetnost za majku ili fetus. U ovom ispitivanju fetalni limfni čvorovi nisu pregledani.

U drugom ispitivanju u makaki majmuna koji su primili denosumab tijekom trudnoće s AUC izloženosti 119 puta većom od doze u ljudi (60 mg svakih 6 mjeseca), zabilježeno je povećanje mrtvorođenosti i postnatalnog mortaliteta; poremećaj rasta kosti koji rezultira smanjenom snagom kosti, smanjena hematopoeza, poremećaj poretka zubi; nedostatak perifernih limfnih čvorova; smanjen neonatalni rast. Nije ustanovljena razina pri kojoj nema štetnih učinaka za reprodukciju. Tijekom 6 mjeseci nakon poroda promjene povezane uz kost pokazale su oporavak i nije bilo učinka na izbijanje zubi. Međutim, učinak na limfne čvorove i poremećen poredak zubi je ostao te je u jedne životinje zabilježena minimalna do umjerena mineralizacija u više tkiva (povezanost s liječenjem nije sigurna). Nije bilo dokaza za štetnost po majku prije poroda. Nuspojave u majke pojavile su se rijetko tijekom poroda. Razvoj majčinih mliječnih žlijezda bio je normalan.

U nekliničkim ispitivanjima kvalitete kosti u majmuna pri dugoročnoj terapiji denosumabom smanjenje pregradnje kosti povezano je s poboljšanjem koštane čvrstoće i normalnom histologijom kosti. U majmuna s ovariektomijom koji su liječeni denosumabom zabilježeno je prolazno smanjenje razina kalcija i prolazno povišenje razina paratiroidnog hormona.

U muških miševa koji su genetski modificirani da eksprimiraju huRANKL (*knock‑in* miševi), podvrgnutih transkortikalnim frakturama, denosumab je u usporedbi s kontrolom odgodio uklanjanje hrskavice i preoblikovanje frakturnog kalusa, ali nije bilo neželjenih učinaka na biomehaničku snagu.

U *knockout* miševa (vidjeti dio 4.6) kojima nedostaje RANK ili RANKL primijećena je smanjena tjelesna težina, smanjen rast kosti i nedostatak izbijanja zuba. U neonatalnih štakora je inhibicija RANKL (ciljno mjesto terapije denosumabom) s visokim dozama spoja osteoprotegerina vezanog za Fc (OPG‑Fc) povezana s inhibicijom koštanog rasta i nicanja zuba. U ovom modelu navedene promjene bile su djelomično reverzibilne nakon prekida doziranja s RANKL inhibitorima. Adolescenti primata kojima je primijenjena doza denosumaba 27 i 150 puta veća (10 i 50 mg/kg doza) od kliničke izloženosti su imali abnormalne ploče rasta. Stoga, terapija denosumabom može poremetiti koštani rast u djece s otvorenim pločama rasta te može inhibirati nicanje zubi.

**6. FARMACEUTSKI PODACI**

**6.1 Popis pomoćnih tvari**

acetatna kiselina, ledena\*

sorbitol (E 420)

polisorbat 20

natrijev hidroksid (za podešavanje pH)\*

kloridna kiselina (za podešavanje pH)

voda za injekcije

\* Acetatni pufer se stvara miješanjem acetatne kiseline i natrijevog hidroksida

**6.2 Inkompatibilnosti**

Zbog nedostatka ispitivanja kompatibilnosti, ovaj lijek se ne smije miješati s drugim lijekovima.

**6.3 Rok valjanosti**

3 godine.

Jednom kada se izvadi iz hladnjaka, Jubbonti se može čuvati na sobnoj temperaturi (do 25 °C) do 30 dana u vanjskom pakiranju radi zaštite od svjetlosti. Mora se iskoristiti u roku od tih 30 dana.

**6.4 Posebne mjere pri čuvanju lijeka**

Čuvati u hladnjaku (2 °C – 8 °C).

Ne zamrzavati.

Čuvati napunjenu štrcaljku u vanjskom pakiranju radi zaštite od svjetlosti.

**6.5 Vrsta i sadržaj spremnika**

Jedan ml otopine u napunjenoj štrcaljki za jednokratnu uporabu od stakla tipa I s iglom promjera 29 G od nehrđajućeg čelika sa sigurnosnim štitnikom, gumenom kapicom igle (termoplastični elastomer), gumenim čepom klipa (brombutilna guma) i plastičnim klipom.

Pakiranje sadrži jednu napunjenu štrcaljku sa sigurnosnim štitnikom.

**6.6 Posebne mjere za zbrinjavanje i druga rukovanja lijekom**

* Otopinu treba pregledati prije primjene. Nemojte injicirati otopinu ako je mutna ili sadrži vidljive čestice.
* Ne tresite.
* Kako biste izbjegli nelagodu na mjestu injekcije, prije injiciranja dozvolite da napunjena štrcaljka postigne sobnu temperaturu (do 25 °C) te injicirajte polagano.
* Injicirajte cijeli sadržaj napunjene štrcaljke.

Iscrpne upute za primjenu nalaze se u uputi o lijeku, u dijelu 7, „Upute za primjenu”.

Neiskorišteni lijek ili otpadni materijal potrebno je zbrinuti sukladno nacionalnim propisima.

**7. NOSITELJ ODOBRENJA ZA STAVLJANJE LIJEKA U PROMET**

Sandoz GmbH

Biochemiestr. 10

6250 Kundl

Austrija

**8. BROJ(EVI) ODOBRENJA ZA STAVLJANJE LIJEKA U PROMET**

EU/1/24/1813/001

**9. DATUM PRVOG ODOBRENJA / DATUM OBNOVE ODOBRENJA**

Datum prvog odobrenja: 16. svibnja 2024.

**10. DATUM REVIZIJE TEKSTA**

Detaljnije informacije o ovom lijeku dostupne su na internetskoj stranici Europske agencije za lijekove [https://www.ema.europa.eu](https://www.ema.europa.eu/)[.](https://protect.checkpoint.com/v2/___http%3A//www.ema.europa.eu/___.YzJ1Omxpb25icmlkZ2U6YzpvOjUzZTE5Yzg2NTQ3NzRkZTFiYTM0MTQ1YjAyMzhlNzExOjY6ZTNkZjo5NTBkNDdjMmNmNGI2MjJmYTA3NjFkMjdmZDc4ZjRiNDVhNzI0NWYwMDhiZjJlODc0NmE3MzYyNmJjZWY5N2JhOnA6VA)

**PRILOG II.**

**A. PROIZVOĐAČ BIOLOŠKE DJELATNE TVARI I PROIZVOĐAČ ODGOVORAN ZA PUŠTANJE SERIJE LIJEKA U PROMET**

**B. UVJETI ILI OGRANIČENJA VEZANI UZ OPSKRBU I PRIMJENU**

**C. OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET**

**D. UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA**

# A. PROIZVOĐAČ BIOLOŠKE DJELATNE TVARI I PROIZVOĐAČ ODGOVORAN ZA PUŠTANJE SERIJE LIJEKA U PROMET

Naziv i adresa proizvođača biološke djelatne tvari

Novartis Pharmaceutical Manufacturing LLC

Kolodvorska cesta 27

1234 Menges

Slovenija

Naziv i adresa proizvođača odgovornog za puštanje serije lijeka u promet

Novartis Pharmaceutical Manufacturing GmbH

Biochemiestr. 10

6336 Langkampfen

Austrija

# UVJETI ILI OGRANIČENJA VEZANI UZ OPSKRBU I PRIMJENU

Lijek se izdaje na recept.

# OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

* **Periodička izvješća o neškodljivosti lijeka (PSUR‑evi)**

Zahtjevi za podnošenje PSUR‑eva za ovaj lijek definirani su u referentnom popisu datuma EU (EURD popis) predviđenom člankom 107.c stavkom 7. Direktive 2001/83/EZ i svim sljedećim ažuriranim verzijama objavljenima na europskom internetskom portalu za lijekove.

# D. UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA

* **Plan upravljanja rizikom (RMP)**

Nositelj odobrenja obavljat će zadane farmakovigilancijske aktivnosti i intervencije, detaljno objašnjene u dogovorenom Planu upravljanja rizikom (RMP), koji se nalazi u Modulu 1.8.2 Odobrenja za stavljanje lijeka u promet, te svim sljedećim dogovorenim ažuriranim verzijama RMP‑a.

Ažurirani RMP treba dostaviti:

* na zahtjev Europske agencije za lijekove;
* prilikom svake izmjene sustava za upravljanje rizikom, a naročito kada je ta izmjena rezultat primitka novih informacija koje mogu voditi ka značajnim izmjenama omjera korist/rizik, odnosno kada je izmjena rezultat ostvarenja nekog važnog cilja (u smislu farmakovigilancije ili minimizacije rizika).
* **Dodatne mjere minimizacije rizika**

Nositelj odobrenja mora osigurati primjenu kartice s podsjetnikom za bolesnika u svezi osteonekroze čeljusti.

**PRILOG III.**

**OZNAČIVANJE I UPUTA O LIJEKU**

# A. OZNAČIVANJE

**PODACI KOJI SE MORAJU NALAZITI NA VANJSKOM PAKIRANJU**

**KUTIJA S NAPUNJENOM ŠTRCALJKOM**

**1. NAZIV LIJEKA**

Jubbonti 60 mg otopina za injekciju u napunjenoj štrcaljki

denosumab

**2. NAVOĐENJE DJELATNE(IH) TVARI**

Napunjena štrcaljka od 1 ml sadrži 60 mg denosumaba (60 mg/ml).

**3. POPIS POMOĆNIH TVARI**

Pomoćne tvari: ledena acetatna kiselina, sorbitol (E 420), kloridna kiselina, natrijev hidroksid, polisorbat 20, voda za injekcije.

**4. FARMACEUTSKI OBLIK I SADRŽAJ**

otopina za injekciju

1 napunjena štrcaljka sa sigurnosnim štitnikom.

**5. NAČIN I PUT(EVI) PRIMJENE LIJEKA**

Za supkutanu primjenu.

Prije uporabe pročitajte uputu o lijeku.

Ne tresite.

Nemojte upotrebljavati ako su zaštite s evidencijom otvaranja oštećene.

**6. POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE**

Čuvati izvan pogleda i dohvata djece.

**7. DRUGO(A) POSEBNO(A) UPOZORENJE(A), AKO JE POTREBNO**

**8. ROK VALJANOSTI**

EXP

**9. POSEBNE MJERE ČUVANJA**

Čuvati u hladnjaku.

Ne zamrzavati.

Čuvati napunjenu štrcaljku u vanjskom pakiranju radi zaštite od svjetlosti.

**10. POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO**

**11. NAZIV I ADRESA NOSITELJA ODOBRENJA ZA STAVLJANJE LIJEKA U PROMET**

Sandoz GmbH

Biochemiestr. 10

6250 Kundl

Austrija

**12. BROJ(EVI) ODOBRENJA ZA STAVLJANJE LIJEKA U PROMET**

EU/1/24/1813/001

**13. BROJ SERIJE**

Lot

**14. NAČIN IZDAVANJA LIJEKA**

**15. UPUTE ZA UPORABU**

**16. PODACI NA BRAILLEOVOM PISMU**

Jubbonti

**17. JEDINSTVENI IDENTIFIKATOR – 2D BARKOD**

Sadrži 2D barkod s jedinstvenim identifikatorom.

**18. JEDINSTVENI IDENTIFIKATOR – PODACI ČITLJIVI LJUDSKIM OKOM**

PC

SN

NN

**PODACI KOJE MORA NAJMANJE SADRŽAVATI BLISTER ILI STRIP**

**TEKST NA BLISTERU**

**1. NAZIV LIJEKA**

Jubbonti 60 mg injekcija

denosumab

**2. NAZIV NOSITELJA ODOBRENJA ZA STAVLJANJE LIJEKA U PROMET**

**3. ROK VALJANOSTI**

EXP

**4. BROJ SERIJE**

Lot

**5. DRUGO**

s.c.



**PODACI KOJE MORA NAJMANJE SADRŽAVATI MALO UNUTARNJE PAKIRANJE**

**NALJEPNICA NA ŠTRCALJKI**

**1. NAZIV LIJEKA I PUT(EVI) PRIMJENE LIJEKA**

Jubbonti 60 mg injekcija

denosumab

s.c.

**2. NAČIN PRIMJENE LIJEKA**

**3. ROK VALJANOSTI**

EXP

**4. BROJ SERIJE**

Lot

**5. SADRŽAJ PO TEŽINI, VOLUMENU ILI DOZNOJ JEDINICI LIJEKA**

**6. DRUGO**

**TEKST NA KALENDARSKOJ KARTICI (uključena u pakiranju)**

Jubbonti 60 mg injekcija

denosumab

s.c.

Sljedeća injekcija za 6 mjeseci:

Koristite lijek Jubbonti onoliko dugo koliko Vam je liječnik propisao.

# B. UPUTA O LIJEKU

**Uputa o lijeku: Informacije za korisnika**

**Jubbonti 60 mg otopina za injekciju u napunjenoj štrcaljki**

denosumab

Ovaj je lijek pod dodatnim praćenjem. Time se omogućuje brzo otkrivanje novih sigurnosnih informacija. Prijavom svih sumnji na nuspojavu i Vi možete pomoći. Za postupak prijavljivanja nuspojava, pogledajte dio 4.8.

**Pažljivo pročitajte cijelu uputu prije nego počnete primjenjivati ovaj lijek jer sadrži Vama važne podatke.**

* Sačuvajte ovu uputu. Možda ćete je trebati ponovno pročitati.
* Ako imate dodatnih pitanja, obratite se liječniku ili ljekarniku.
* Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
* Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.
* Vaš liječnik će Vam dati karticu s podsjetnikom za bolesnika, koja sadrži važne sigurnosne informacije koje trebate znati prije i tijekom liječenja lijekom Jubbonti.

**Što se nalazi u ovoj uputi**

1. Što je Jubbonti i za što se koristi

2. Što morate znati prije nego počnete primjenjivati lijek Jubbonti

3. Kako primjenjivati lijek Jubbonti

4. Moguće nuspojave

5. Kako čuvati lijek Jubbonti

6. Sadržaj pakiranja i druge informacije

7. Upute za primjenu

**1. Što je Jubbonti i za što se koristi**

**Što je Jubbonti i kako djeluje**

Jubbonti sadrži denosumab, bjelančevinu (monoklonsko protutijelo) koja sprječava djelovanje jedne druge bjelančevine kako bi se liječio gubitak koštane mase i osteoporoza. Liječenje lijekom Jubbonti čini kosti jačima i manje lomljivima.

Kost je živo tkivo i stalno se obnavlja. Estrogen pomaže da kosti ostanu zdrave. Nakon menopauze razina estrogena pada što može uzrokovati da kosti postanu tanke i krhke. Ovo može na kraju voditi do stanja zvanog osteoporoza. Osteoporoza se može javiti i kod muškaraca zbog niza uzroka koji uključuju starenje i/ili nisku razinu muškog hormona, testosterona. Može se javiti i kod bolesnika koji primaju glukokortikoide. Mnogi bolesnici s osteoporozom nemaju simptoma, ali su također pod rizikom od prijeloma kostiju, posebice kralježnice, kukova i ručnog zgloba.

Operacija ili lijekovi koji sprečavaju proizvodnju estrogena ili testosterona, a koriste se u terapiji bolesnika s rakom dojke ili prostate, mogu također uzrokovati gubitak koštane mase. Kosti postanu slabije i lakše pucaju.

**Za što se Jubbonti koristi**

Jubbonti se koristi u liječenju:

* Osteoporoze u žena nakon menopauze (postmenopauza) i muškaraca koji imaju povećani rizik od prijeloma kosti, smanjujući rizik od prijeloma kralježaka, kuka te nevertebralnih prijeloma.
* Gubitka koštane mase koji je rezultat smanjenja količine hormona (testosteron) koje je uzrokovano operacijom ili terapijom lijekovima u bolesnika s rakom prostate.
* Gubitka koštane mase koji je rezultat dugotrajnog liječenja glukokortikoidima u bolesnika koji imaju povećani rizik od fraktura.

**2. Što morate znati prije nego počnete primjenjivati lijek Jubbonti**

**Nemojte primjenjivati lijek Jubbonti**

* ako imate niske razine kalcija u krvi (hipokalcijemija).
* ako ste alergični na denosumab ili neki drugi sastojak ovog lijeka (naveden u dijelu 6).

**Upozorenja i mjere opreza**

Obratite se svom liječniku ili ljekarniku prije nego primijenite lijek Jubbonti.

Tijekom liječenja lijekom Jubbonti može Vam se pojaviti kožna infekcija sa simptomima kao što su natečeno područje s crvenom kožom, najčešće u području donjeg dijela noge, koje se čini vruće i osjetljivo (celulitis) i možda sa simptomima vrućice. Odmah se javite Vašem liječniku ako se pojavi bilo koji od ovih simptoma.

Tijekom liječenja lijekom Jubbonti biste također trebali uzimati dodatke kalcija i vitamina D. Vaš liječnik će o tome razgovarati s Vama.

Tijekom liječenja lijekom Jubbonti možete imati niske razine kalcija u krvi. Molimo, odmah recite liječniku ukoliko primijetite bilo koji od sljedećih simptoma: trzanje ili grčeve u mišićima i/ili obamrlost ili trnce u prstima, nožnim prstima ili oko usta, i/ili napadaje, smetenost ili gubitak svijesti.

Prijavljeni su rijetki slučajevi izrazito niskih razina kalcija u krvi koji su doveli do hospitalizacije, pa čak i do reakcija opasnih po život. Razine kalcija u Vašoj krvi provjeravat će se (krvnim pretragama) prije svake doze, a u bolesnika predisponiranih za hipokalcijemiju još dodatno unutar dva tjedna nakon početne doze.

Obavijestite svog liječnika ako imate ili ste ikada imali ozbiljnih problema s bubrezima, zatajenje bubrega ili ste trebali dijalizu ili da uzimate lijekove zvane glukokortikoidi (poput prednizolona ili deksametazona), što može povećati Vaš rizik od niske razine kalcija u krvi ako ne uzimate dodatke kalcija.

Problemi s usnom šupljinom, zubima ili čeljusti

Nuspojava zvana osteonekroza čeljusti (ONČ) (oštećenje kosti čeljusti) je rijetko prijavljivana (može se pojaviti u do 1 na 1000 osoba) u bolesnika koji primaju denosumab za osteoporozu. Rizik od ONČ-a povećava se u bolesnika koji se liječe dugoročno (može se pojaviti u do 1 na 200 osoba ako se liječe 10 godina). ONČ se također može javiti nakon prestanka liječenja. Važno je pokušati spriječiti razvoj ONČ-a jer to može biti bolno stanje koje je teško liječiti. Kako bi se smanjio rizik od razvoja ONČ-a, poduzmite sljedeće mjere opreza:

Prije početka liječenja, obavijestite svog liječnika ili medicinsku sestru (zdravstvenog radnika) ako:

* imate probleme sa usnom šupljinom ili zubima poput lošeg zdravlja zubi, bolesti desni ili planirano vađenje zuba.
* nemate redovite stomatološke preglede ili niste dugo vremena obavili stomatološki pregled.
* ste pušač (jer to može povećati rizik od problema sa zubima).
* ste ranije liječeni bisfosfonatima (koriste se za liječenje ili sprječavanje bolesti kostiju).
* uzimate lijekove zvane kortikosteroidi (poput prednizolona ili deksametazona).
* imate rak.

Vaš liječnik može zatražiti da obavite stomatološki pregled prije nego započnete liječenje lijekom Jubbonti.

Tijekom liječenja trebate održavati dobru oralnu higijenu i odlaziti na redovite stomatološke preglede. Ako nosite zubnu protezu trebate biti sigurni da pravilno prianja. Ako ste u tijeku stomatološkog liječenja ili ćete biti podvrgnuti stomatološkom kirurškom zahvatu (npr. vađenje zuba), obavijestite Vašeg liječnika o stomatološkom liječenju i recite Vašem stomatologu da se liječite lijekom Jubbonti.

Obratite se odmah Vašem liječniku ili stomatologu ukoliko imate bilo kakvih problema s vašim ustima ili zubima kao što su klimanje zubi, bol ili otekline, ili nezarastanje rana ili iscjedak, jer to mogu biti znakovi ONČ-a.

Neuobičajeni prijelomi bedrene kosti

U nekih osoba pojavili su se neuobičajeni prijelomi bedrene kosti tijekom liječenja denosumabom. Javite se svojem liječniku ako osjetite novu ili neobičnu bol u kuku, preponi ili bedru.

**Djeca i adolescenti**

Jubbonti se ne smije primjenjivati u djece i adolescenata mlađih od 18 godina.

**Drugi lijekovi i Jubbonti**

Obavijestite svog liječnika ili ljekarnika ako uzimate, nedavno ste uzeli ili biste mogli uzeti bilo koje druge lijekove. Posebno je važno da obavijestite liječnika ako se liječite s drugim lijekom koji sadrži denosumab.

Ne smijete uzimati lijek Jubbonti zajedno s drugim lijekom koji sadrži denosumab.

**Trudnoća i dojenje**

Denosumab nije ispitivan na trudnicama. Važno je da obavijestite svog liječnika ako ste trudni, mislite da biste mogli biti trudni ili planirate imati dijete. Ne preporuča se korištenje lijeka Jubbonti u trudnoći. Žene reproduktivne dobi trebaju koristiti učinkovite metode kontracepcije tijekom liječenja lijekom Jubbonti i najmanje 5 mjeseci nakon prestanka liječenja lijekom Jubbonti.

Ako zatrudnite tijekom liječenja s lijekom Jubbonti ili za manje od 5 mjeseci nakon prestanka liječenja lijekom Jubbonti, molimo Vas obavijestite o tome svog liječnika.

Nije poznato izlučuje li se denosumab u majčino mlijeko. Važno je da kažete Vašem liječniku ako dojite ili planirate dojiti. Tada će Vam liječnik pomoći odlučiti trebate li prestati dojiti ili prestati uzimati lijek Jubbonti, uzimajući u obzir koristi dojenja za dijete i koristi lijeka Jubbonti za majku.

Ako ste trudni ili dojite, mislite da biste mogli biti trudni ili planirate imati dijete, obratite se svom

liječniku ili ljekarniku za savjet prije nego uzmete ovaj lijek.

**Upravljanje vozilima i strojevima**

Jubbonti ne utječe ili zanemarivo utječe na sposobnost upravljanja vozilima i rada sa strojevima.

**Jubbonti** **sadrži sorbitol**

Ovaj lijek sadrži 47 mg sorbitola u jednom ml otopine.

**Jubbonti** **sadrži natrij**

Ovaj lijek sadrži manje od 1 mmol (23 mg) natrija u jednom ml otopine, tj. zanemarive količine natrija.

**3. Kako primjenjivati lijek Jubbonti**

Uvijek uzmite ovaj lijek točno onako kako Vam je rekao liječnik. Provjerite s liječnikom ili ljekarnikom ako niste sigurni.

Preporučena doza je jedna napunjena štrcaljka od 60 mg primijenjena kao jedna injekcija pod kožu (supkutano) svakih 6 mjeseci. Najbolje mjesto za injekcije je gornji dio bedara i trbuh.

Vaš njegovatelj također može koristiti vanjski dio nadlaktice. Upitajte Vašeg liječnika za datum sljedeće moguće injekcije. Svako pakiranje lijeka Jubbonti sadrži kalendarsku karticu s naljepnicom koja se može koristiti da sebi zabilježite datum sljedeće injekcije.

Dok ste na terapiji lijekom Jubbonti također biste trebali uzimati dodatke kalcija i vitamina D. Vaš liječnik će razgovarati o tome s Vama.

Vaš liječnik može odlučiti da je bolje da Vi ili Vaš njegovatelj dajete injekcije lijeka Jubbonti. Vaš će liječnik ili pružatelj medicinske skrbi pokazati Vama ili Vašem njegovatelju kako primjenjivati lijek Jubbonti.

**Za upute kako injicirati lijek Jubbonti, molimo pročitajte dio 7 „Upute za primjenu” na kraju ove upute.**

Ne tresite.

**Ako ste zaboravili primijeniti lijek Jubbonti**

Ako ste propustili dozu lijeka Jubbonti, injekciju treba primiti što je prije moguće. Nakon toga, injekcije treba planirati svakih šest mjeseci od datuma zadnje injekcije.

**Ako prestanete primjenjivati lijek Jubbonti**

Kako biste dobili najviše koristi od svoje terapije za smanjenje rizika od prijeloma, važno je da koristite lijek Jubbonti toliko dugo koliko Vam je liječnik propisao. Nemojte prekinuti terapiju prije nego što razgovarate s Vašim liječnikom.

**4. Moguće nuspojave**

Kao i svi lijekovi, ovaj lijek može uzrokovati nuspojave iako se one neće javiti kod svakoga.

Manje često, bolesnici koji primaju denosumab mogu razviti kožne infekcije (najčešće celulitis). **Molimo odmah obavijestite svog liječnika** ako se pojave bilo koji od ovih simptoma dok ste na terapiji lijekom Jubbonti: natečeno, crveno područje kože, najčešće u donjem dijelu noge, koje je vruće i osjetljivo, uz moguće simptome vrućice.

Rijetko, bolesnici koji primaju denosumab mogu razviti bol u ustima i/ili čeljusti, oticanje ili rane koje ne cijele u ustima ili čeljusti, iscjedak, utrnulost ili osjećaj težine u čeljusti, ili gubitak zuba. Ovo može biti znak oštećenja kosti u čeljusti (osteonekroza). Ukoliko osjetite takve simptome tijekom liječenja lijekom Jubbonti ili nakon prestanka liječenja, **odmah obavijestite svog liječnika ili stomatologa.**

Rijetko, bolesnici koji primaju lijek Jubbonti mogu imati niske razine kalcija u krvi (hipokalcijemija); izrazito niske razine kalcija u krvi mogu dovesti do hospitalizacije i čak biti opasne po život. Simptomi uključuju trzaje ili grčeve u mišićima i/ili utrnulost ili trnce u prstima, nožnim prstima ili oko usta, i/ili napadaje, smetenost ili gubitak svijesti. Ukoliko se bilo što od navedenog odnosi na Vas, **recite odmah svom liječniku.** Niska razina kalcija u krvi može također dovesti do promjene u srčanom ritmu koja se zove produženje QT intervala i može se uočiti na elektrokardiogramu (EKG).

Rijetko, u bolesnika koji primaju lijek Jubbonti mogu se pojaviti neuobičajeni prijelomi bedrene kosti. **Obavijestite svog liječnika** ako osjetite novu ili neobičnu bol u kuku, preponi ili bedru jer to može biti rani znak mogućeg prijeloma bedrene kosti.

Rijetko, u bolesnika koji primaju denosumab mogu se pojaviti alergijske reakcije. Simptomi uključuju oticanje lica, usana, jezika, grla ili drugih dijelova tijela; osip, svrbež ili urtike na koži, piskanje ili otežano disanje. **Molimo obavijestite svog liječnika** ako se pojave bilo koji od ovih simptoma dok ste na terapiji lijekom Jubbonti.

**Vrlo česte nuspojave** (mogu se pojaviti u više od 1 na 10 osoba):

* bol u kostima, zglobovima i/ili mišićima koja je ponekad teška,
* bol u ruci ili nozi (bol u udovima).

**Česte nuspojave (**mogu se pojaviti u do 1 na 10 osoba):

* bolno mokrenje, često mokrenje, krv u urinu, nemogućnost zadržavanja urina,
* infekcije gornjeg dišnog sustava,
* bol, trnci ili utrnulost koja se širi niz nogu (išijas),
* zatvor,
* nelagoda u trbuhu,
* osip,
* promjene na koži sa svrbežom, crvenilom i/ili suhoćom (ekcem),
* gubitak dlaka (alopecija).

**Manje česte nuspojave** (mogu se pojaviti u do 1 na 100 osoba):

* vrućica, povraćanje i bol u trbuhu te nelagoda u trbuhu (divertikulitis),
* infekcija uha,
* osip koji se može pojaviti na koži ili rane u ustima (izbijanje lihenoidnih kožnih promjena uzrokovano lijekom).

**Vrlo rijetke nuspojave** (mogu se pojaviti u do 1 na 10 000 osoba):

* alergijska reakcija koja može oštetiti krvne žile uglavnom u koži (npr. ljubičaste ili smećkasto‑crvene mrlje, koprivnjača ili rane na koži) (hipersenzitivni vaskulitis).

**Nepoznato** (učestalost se ne može procijeniti iz dostupnih podataka):

* obratite se Vašem liječniku ako imate bol u uhu, iscjedak iz uha i/ili infekciju uha. To mogu biti znakovi oštećenja kosti u uhu.

**Prijavljivanje nuspojava**

Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u [Dodatku](https://www.ema.europa.eu/documents/template-form/qrd-appendix-v-adverse-drug-reaction-reporting-details_en.docx) [V.](https://protect.checkpoint.com/v2/___http%3A//www.ema.europa.eu/docs/en_GB/document_library/Template_or_form/2013/03/WC500139752.doc___.YzJ1Omxpb25icmlkZ2U6YzpvOjUzZTE5Yzg2NTQ3NzRkZTFiYTM0MTQ1YjAyMzhlNzExOjY6MjkwOTo2NzJiZWU4ODBhYTRkMmQwZWEwZDQ2MDdjMTAzYTQ5M2FjNmZkNjQ4ODc5OGI0M2M0NDZhNTk1NmQwZjJiMmNjOnA6VA) Prijavljivanjem nuspojava možete pridonijeti u procjeni sigurnosti ovog lijeka.

**5. Kako čuvati lijek Jubbonti**

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici i kutiji iza oznake „EXP“. Rok valjanosti odnosi se na zadnji dan navedenog mjeseca.

Čuvati u hladnjaku (2 °C – 8 °C).

Ne zamrzavati.

Čuvati napunjenu štrcaljku u vanjskom pakiranju radi zaštite od svjetlosti.

Napunjenu štrcaljku možete ostaviti izvan hladnjaka kako bi prije injiciranja dostigla sobnu temperaturu (do 25 °C). Ovo će injekciju učiniti ugodnijom. Jednom kada je napunjena štrcaljka ostavljena kako bi dostigla sobnu temperaturu (do 25 °C), mora se iskoristiti unutar 30 dana. Iscrpne informacije nalaze se u dijelu 7 „Upute za primjenu” na kraju ove upute o lijeku.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.

**6. Sadržaj pakiranja i druge informacije**

**Što Jubbonti sadrži**

* Djelatna tvar je denosumab. Jedna napunjena štrcaljka od 1 ml sa sigurnosnim štitnikom sadrži 60 mg denosumaba (60 mg/ml).
* Drugi sastojci su ledena acetatna kiselina, sorbitol (E 420), polisorbat 20, natrijev hidroksid, kloridna kiselina i voda za injekcije.

**Kako Jubbonti izgleda i sadržaj pakiranja**

Jubbonti je bistra do blago zamućena, bezbojna do blago žućkasta ili blago smećkasta otopina. Jubbonti je dostupan u napunjenoj štrcaljki spremnoj za uporabu od stakla tipa I s iglom promjera 29 G od nehrđajućeg čelika sa sigurnosnim štitnikom, gumenom kapicom igle (termoplastični elastomer), gumenim čepom klipa (brombutilna guma) i plastičnim klipom.

Jedno pakiranje sadrži jednu napunjenu štrcaljku sa sigurnosnim štitnikom.

**Nositelj odobrenja za stavljanje lijeka u promet**

Sandoz GmbH

Biochemiestr. 10

6250 Kundl

Austrija

**Proizvođač**

Novartis Pharmaceutical Manufacturing GmbH

Biochemiestr. 10

6336 Langkampfen

Austrija

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

|  |  |
| --- | --- |
| **België/Belgique/Belgien**Sandoz nv/saTél/Tel: +32 2 722 97 97 | **Lietuva**Sandoz Pharmaceuticals d.d filialasTel: +370 5 2636 037 |
| **България**Сандоз България КЧТТел.: +359 2 970 47 47 | **Luxembourg/Luxemburg**Sandoz nv/sa (Belgique/Belgien)Tél/Tel: +32 2 722 97 97 |
| **Česká republika**Sandoz s.r.o.Tel: +420 234 142 222 | **Magyarország**Sandoz Hungária Kft.Tel.: +36 1 430 2890 |
| **Danmark/Norge/Ísland/Sverige**Sandoz A/STlf/Sími/Tel: +45 63 95 10 00 | **Malta**Sandoz Pharmaceuticals d.d.Tel: +35699644126 |
| **Deutschland**Hexal AGTel: +49 8024 908 0 | **Nederland**Sandoz B.V.Tel: +31 36 52 41 600 |
| **Eesti**Sandoz d.d. Eesti filiaalTel: +372 665 2400 | **Österreich**Sandoz GmbHTel: +43 5338 2000 |
| **Ελλάδα**SANDOZ HELLAS ΜΟΝΟΠΡΟΣΩΠΗ Α.Ε.Τηλ: +30 216 600 5000 | **Polska**Sandoz Polska Sp. z o.o.Tel.: +48 22 209 70 00 |
| **España**Sandoz Farmacéutica, S.A.Tel: +34 900 456 856 | **Portugal**Sandoz Farmacêutica Lda.Tel: +351 21 000 86 00 |
| **France**Sandoz SASTél: +33 1 49 64 48 00 | **România**Sandoz Pharmaceuticals SRLTel: +40 21 407 51 60 |
| **Hrvatska**Sandoz d.o.o.Tel: +385 1 23 53 111  | **Slovenija**Sandoz farmacevtska družba d.d.Tel: +386 1 580 29 02 |
| **Ireland**Rowex Ltd.Tel: +353 27 50077 | **Slovenská republika**Sandoz d.d. - organizačná zložkaTel: +421 2 48 200 600 |
| **Italia**Sandoz S.p.A.Tel: +39 02 96541 | **Suomi/Finland**Sandoz A/SPuh/Tel: +358 10 6133 400 |
| **Κύπρος**SANDOZ HELLAS ΜΟΝΟΠΡΟΣΩΠΗ Α.Ε.Τηλ: +30 216 600 5000 | **United Kingdom (Northern Ireland)**Sandoz GmbH (Austria)Tel: +43 5338 2000 |
| **Latvija**Sandoz d.d. Latvia filiāleTel: +371 67 892 006 |  |

**Ova uputa je zadnji puta revidirana u**

Detaljnije informacije o ovom lijeku dostupne su na internetskoj stranici Europske agencije za lijekove: [https://www.ema.europa.eu](https://www.ema.europa.eu/)

**7. Upute za primjenu**

Ove „Upute za primjenu” sadrže informacije o tome kako injicirati lijek Jubbonti.

Ako Vaš liječnik odluči da Vi ili Vaš njegovatelj možete primjenjivati injekcije lijeka Jubbonti kod kuće, pobrinite se da prije prve primjene liječnik ili medicinska sestra pokažu Vama odnosno Vašem njegovatelju kako pripremiti i injicirati lijek Jubbonti napunjenom štrcaljkom.

Budite sigurni da ste pročitali i razumjeli ove „Upute za primjenu” prije injiciranja lijeka Jubbonti napunjenom štrcaljkom. Razgovarajte sa svojim liječnikom ako imate bilo kakvih pitanja.



|  |
| --- |
| **Važne informacije koje morate znati prije injiciranja lijeka Jubbonti*** Jubbonti se primjenjuje isključivo kao potkožna injekcija (injicirajte izravno u masni sloj ispod kože).
* **Nemojte koristiti** napunjenu štrcaljku ako je bilo koja od zaštita s evidencijom otvaranja na vanjskom pakiranju ili brtva plastičnog spremnika oštećena.
* **Nemojte** nikada tresti napunjenu štrcaljku.
* **Nemojte** koristiti napunjenu štrcaljku ako je pala na tvrdu podlogu ili ako je pala nakon skidanja kapice igle.
* Napunjena štrcaljka ima sigurnosni štitnik koji se aktivira da prekrije iglu nakon završetka injiciranja. Sigurnosni štitnik pomaže spriječiti ozljede od uboda iglom svakome tko rukuje napunjenom štrcaljkom nakon injiciranja.
* **Pazite da** prije primjene **ne dodirujete krilca sigurnosnog štitnika**. Njihovo dodirivanje može uzrokovati prerano aktiviranje sigurnosnog štitnika.
* **Nemojte** pokušavati ponovno upotrijebiti ili rastaviti napunjenu štrcaljku.
* **Nemojte** povlačiti klip unatrag.
 |
| **Čuvanje lijeka Jubbonti** |
| * Čuvati u hladnjaku na temperaturi između 2 °C i 8 °C.
* **Nemojte** zamrzavati.
* Po potrebi, napunjenu štrcaljku možete čuvati na sobnoj temperaturi do 25 °C do 30 dana.
* Nakon 30 dana bacite napunjenu štrcaljku koja se čuvala na sobnoj temperaturi.
* Čuvajte napunjenu štrcaljku u originalnom pakiranju do same primjene radi zaštite od svjetla.
* Čuvajte izvan pogleda i dohvata djece.
 |
| **Pripremite se za injiciranje lijeka Jubbonti** |

|  |  |
| --- | --- |
| **Korak 1. Pustite da dosegne sobnu temperaturu**Izvadite kutiju s napunjenom štrcaljkom iz hladnjaka i ostavite je neotvorenu oko 15 do 30 minuta kako bi lijek dosegao sobnu temperaturu. |  |
| **Korak 2. Pripremite potrebni pribor** Provjerite imate li sljedeće (ne nalazi se u kutiji):* alkoholni tupfer
* pamučna vata ili gaza
* spremnik za odlaganje oštrih predmeta
* flaster.
 |  |
| **Korak 3. Otvorite pakiranje** Povucite pokrov kako biste otvorili plastični podložak. Izvadite napunjenu štrcaljku držeći je za središnji dio kao što je prikazano.**Nemojte skidati** kapicu s igle dok niste spremni za injiciranje. |  |
| **Korak 4. Provedite sigurnosne provjere**Pogledajte kroz kontrolni prozorčić napunjene štrcaljke. Sadržana tekućina trebala bi biti bistra do blago zamućena, bezbojna do blago žućkasta ili blago smećkasta otopina. Možda ćete vidjeti mjehuriće zraka u tekućini, što je normalno. **Nemojte** pokušavati istisnuti zrak. * **Nemojte** koristiti napunjenu štrcaljku ako je tekućina mutna ili sadrži vidljive čestice.
* **Nemojte** koristiti napunjenu štrcaljku ako se čini da je oštećena ili ako iz nje curi tekućina.
* **Nemojte** koristiti napunjenu štrcaljku nakon isteka roka valjanosti (EXP) koji je otisnut na naljepnici napunjene štrcaljke i na kutiji.

U svim navedenim slučajevima obratite se svom liječniku, medicinskoj sestri ili ljekarniku. |  |
| **Korak 5. Odaberite mjesto injiciranja**Injekciju trebate injicirati u prednji dio bedara ili donji dio trbuha, **ali ne** u područje 5 cm oko pupka.**Nemojte** injicirati u kožu koja je osjetljiva, prekrivena modricama, crvena, ljuskava, tvrda niti u područja s ožiljcima ili strijama.Ako Vam injekciju daje njegovatelj, liječnik ili medicinska sestra, oni mogu injicirati i u nadlakticu. |  |
| **Injiciranje lijeka Jubbonti** |
| **Korak 6. Očistite mjesto injiciranja**Operite ruke sapunom i vodom.Očistite odabrano mjesto injiciranja alkoholnim tupferom. Ostavite da se osuši prije injiciranja.**Nemojte** dirati niti puhati očišćeno područje prije injiciranja. |  |
| **Korak 7. Skinite kapicu igle**Čvrsto povucite ravno kako biste skinuli kapicu igle s napunjene štrcaljke. Možda ćete vidjeti kapljicu tekućine na vrhu igle. To je normalno.**Nemojte** vraćati kapicu na iglu. Bacite kapicu igle. |  |
| **Korak 8. Uvedite iglu** Nježno uhvatite nabor kože na mjestu injiciranja i držite ga tijekom injiciranja. Drugom rukom uvedite iglu u kožu pod kutom od približno 45 stupnjeva kao što je prikazano.**Nemojte** pritiskati klip dok uvodite iglu u kožu. |  |
| **Korak 9. Započnite injiciranje**Nastavite držati nabor kože. Polako gurajte klip **dokle je moguće**. Time će se osigurati primjena cjelokupne doze. |  |
| **Korak 10. Završite s primjenom injekcije**Provjerite nalazi li se glava klipa između krilaca sigurnosnog štitnika kao što je prikazano. Tako će se osigurati da se sigurnosni štitnik aktivira i prekrije iglu nakon završetka injiciranja. |  |
| **Korak 11. Otpustite klip**Držeći napunjenu štrcaljku na mjestu injiciranja, polako otpuštajte klip dok igla ne bude prekrivena sigurnosnim štitnikom.Izvadite napunjenu štrcaljku iz mjesta injiciranja i otpustite nabor kože.Na mjestu injiciranja može se pojaviti malo krvi. Pamučnom vatom ili gazom možete pritisnuti mjesto injiciranja dok krvarenje ne prestane. **Nemojte** trljati mjesto injiciranja. Po potrebi, prekrijte mjesto injiciranja malim flasterom. |  |
| **Nakon injiciranja** |  |
| **Korak 12. Odložite napunjenu štrcaljku** Napunjenu štrcaljku odložite u spremnik za oštre predmete odmah nakon uporabe. **Ne bacajte** napunjenu štrcaljku u kućni otpad.Razgovarajte sa svojim liječnikom ili ljekarnikom o pravilnom odlaganju spremnika za oštre predmete. Možda postoje lokalni propisi za odlaganje. |  |

PRILOG IV.

ZNANSTVENI ZAKLJUČCI I RAZLOZI ZA IZMJENU UVJETA

ODOBRENJA ZA STAVLJANJE LIJEKA U PROMET

**Znanstveni zaključci**

Uzimajući u obzir PRAC-ovo izvješće o ocjeni periodičkog(ih) izvješća o neškodljivosti lijeka (PSUR) za denosumab (indiciran za liječenje osteoporoze i gubitka koštane mase povezano s hormonskom ablacijom kod raka prostate), znanstveni zaključci PRAC-a su sljedeći:

Uzimajući u obzir dostupne podatke o smanjenju mineralne gustoće kosti nakon prekida liječenja denosumabom iz kliničkih ispitivanja, kao i podatke opisane u nedavno objavljenoj literaturi, PRAC izvjestitelj zaključio je da je potrebno izmijeniti informacije o lijeku za lijekove koji sadrže denosumab (indiciran za liječenje osteoporoze i gubitka koštane mase povezano s hormonskom ablacijom kod raka prostate).

Nakon pregleda PRAC-ove preporuke, CHMP je suglasan sa sveukupnim zaključcima koje je donio PRAC i razlozima za takvu preporuku.

Razlozi za izmjenu uvjeta odobrenja za stavljanje lijeka u promet

Na temelju znanstvenih zaključaka za denosumab (indiciran za liječenje osteoporoze i gubitka koštane mase povezano s hormonskom ablacijom kod raka prostate), CHMP smatra da je omjer koristi i rizika lijeka(ova) koji sadrži(e) denosumab (indiciran za liječenje osteoporoze i gubitka koštane mase povezano s hormonskom ablacijom kod raka prostate) nepromijenjen, uz predložene izmjene informacija o lijeku.

CHMP preporučuje izmjenu uvjeta odobrenja za stavljanje lijeka u promet.